**Riigiteede Hiiumaa vallale üleandmise**

**KOOSOLEKU PROTOKOLL**

Algus: 07.05.2021 kell 09.00, lõpp 10.30

Osalejad:

Transpordiamet: Margus Eisenschmidt lääne regiooni strateegilise planeerimise juht

Hannes Vaidla lääne teehoiu osakonna juhataja

Marika Koppel lääne teehoiu osakonna korrashoiu projektijuht

Hiiumaa vald: Hergo Tasuja vallavanema asendaja

Pilvi Post Emmaste osavallavanema asendaja

Üllar Laid Kõrgessaare osavallavanem

Omar Jõpiselg Käina osavallavanem

Liili Eller Pühalepa osavallavanem

Argo Valgma Pühalepa haldusjuht

Tõnu Koppel Käina haldusjuht

Joosep Niit Emmaste Kommunaali juhataja

**PÄEVAKORD:**

1. Ülevaade riigiteedest, mille üleandmist Hiiumaa vald taotleb.
2. Üleantavate/võetavate riigiteede rahastamine.
3. Ajagraafik ja eelduslikud tegevused ning tingimused riigiteede üleandmiseks.

**KOOSOLEKU KOKKUVÕTE**

1. **Ülevaade riigiteedest, mille üleandmist Hiiumaa vald taotleb**

Hiiumaa Vallavalitsus on oma 16.03.2021 kirjaga nr 9-7/129-1 Majandus- ja Kommunikatsiooniministeeriumile avaldanud soovi Hiiumaa vallale üle võtta 18 riigitee lõiku kogupikkusega 40,627 km:

12113 Tahkuna majaka tee km 0,0-10,640

12116 Kõrgessaare sadama tee km 1,262-2,115

12122 Suuremõisa-Salinõmme km 0,0-5,004

12124 Sääre tirbi tee km 0,0-2,435

12125 Nasva küla tee km 0,0-1,330

12134 Haldi sadama tee km 0,0-2,000

12135 Käina-Hüti km 0,0-0,526

12139 Kõpu majaka tee km 0,0-1,640

12140 Ristna majaka tee km 0,0-2,145

12144 Viiterna-Mõisa km 0,0-1,665

12145 Kanala-Lundi-Mõisa km 0,0-2,150

12146 Vana Jausa tee km 0,0-0,920

12148 Tilga-Ollima km 0,0-2,480

12152 Moostre-Moka km 0,0-1,245

12154 Nõmme tee km 0,207-1,185

12159 Malvaste-Koidma-Kidaste km 0,0-2,430

12163 Reigi küla tee km 0,0-1,830

12167 Pühalepa-Kerema km3,394-3,750

1. **Üleantavate/võetavate teede rahastamine**

Transpordiameti esindajad selgitasid, et üleantavate teede teehoiu rahastamine toimub vastavalt 2021. aasta riigieelarve seaduse §-le 10 ning juhindudes Vabariigi Valitsuse 06.02.2015 määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord“ § 8².

Üleandmise aasta teehoiukulude maksumuse arvestuse aluseks on aasta teehoiukulu maksumus korrutatuna üleandmise kuupäevast aasta lõpuni jäänud kuude arvuga.

Riigitee üleandmisel tuuakse iga tee kohta eraldi välja kaasa antav teehoiu rahastamine.

1. **Ajagraafik ja riigiteede üleandmiseks eelduslikud tegevused ja tingimused.**

Üldise teemana arutati teelõikude üleandmise/vastuvõtmise ajagraafikut ning lepiti kokku, et üleandmine teostatakse kalendrikuu esimese kuupäevaga kell 00:00. Üleandmise kuuks ei lepita kokku talihoolduse aegset perioodi novembrist aprillini.

Üleandmise menetluses on vajalik esitada vallavolikogu otsus ja saada Vabariigi Valitsuselt nõusolek riigivara tasuta võõrandamiseks, mis võib aega võtta mitu kuud. Seejärel saab majandus-ja taristuminister anda haldusakti teega kinnistute võõrandamiseks. Omandi üleminekuks sõlmitakse notariaalne leping ja allkirjastatakse valduse üleandmise akt. Hinnanguliselt kulub 3-5 kuud, kui eelnevalt pole vaja teha ettevalmistavaid toiminguid.

Koosolekul vaadati üle kõik taotluses ja Transpordiameti ettepanekus olnud teed lõikude kaupa, paiknemine riigile kuuluval teemaal ning lõikude pikkused lähtuvalt teedevõrgu terviklikkuse seisukohast.

**Otsustati:**

**3.1** Vallavalitsuse taotluses **9** riigiteed on Transpordiametil võimalik üle anda käesoleva aasta sügisel eeldusel, et Vabariigi Valitsus ja minister teevad positiivsed otsused. Esialgsel analüüsil teed ei vasta riigitee tunnustele ja pole vaja teha täiendavaid toiminguid kinnistute omandi üleandmise menetlemiseks:

12122 Suuremõisa-Salinõmme km 0,0-5,004

12124 Sääre tirbi tee km 0,0-2,435

12125 Nasva küla tee km 0,0-1,330

12134 Haldi sadama tee km 0,0-2,000

12144 Viiterna-Mõisa km 0,0-1,665

12146 Vana Jausa tee km 0,0-0,920

12152 Moostre-Moka km 0,0-1,255

12159 Malvaste-Koidma-Kidaste km 0,0-2,425

12163 Reigi küla tee km 0,0-1,820

**3.2** Vallavalitsus esitab taotluses oleva **3** riigitee suhtes, mis samuti esialgsel analüüsil ei vasta riigitee tunnustele, tee aadressi täpsustava taotluse. Nende teede uued km aadressid on alljärgnevad:

12139 Kõpu majaka tee km 0,0-0,950

12154 Nõmme tee km 0,0-1,179

12167 Pühalepa-Kerema km 0-3,750

Täpsustuse saabumise järgselt on Transpordiametil võimalik ka need 3 teed üle anda käesoleva aasta sügisel eeldusel, et Vabariigi Valitsus ja minister teevad positiivsed otsused.

**3.3** Täpsustavas kirjas vallavalitsus loobub **6** riigitee üleandmise taotlemisest alljärgnevatel asjaoludel:

3.3.1 amet soovib käesoleva aasta jooksul üldistada tupikteede lõpus riigi huvi põhimõtteid. 2 riigiteed tagavad juurdepääsu riigile kuuluvale kinnistule, kus paikneb Transpordiameti tuletorn:

12113 Tahkuna majaka tee km 0,0-10,640

12140 Ristna majaka tee km 0,0-2,145

3.3.2 riigitee paikneb osaliselt eramaal või RMK metsamaal või on vaja tellida maakorraldustööd:

12116 Kõrgessaare sadama tee km 1,262-2,115

12145 Kanala-Lundi-Mõisa km 0,0-2,150

12148 Tilga-Ollima km 0,0-2,480

3.3.3 käesoleval aastal toimub riigitee rekonstrueerimine:

12135 Käina-Hüti km 0,0-0,526

**3.4** Transpordiameti esindajad teavitavad Hiiumaa Vallavalitsust punktides 3.3.1 kuni 3.3.3 toodud üleandmist takistavate asjaolude lahendamise käigust, et vallavalitsus saaks 2022.a esitada järgmise taotluse riigiteede üleandmiseks.

**3.5** Hiiumaa Vallavalitsus esitab Majandus- ja Kommunikatsiooniministeeriumile täienduse 16.03.2021 kirjale nr 9-7/129-1, millega täpsustab üleantavate riigiteede loetelu ja teelõikude pikkusi.

Protokollis:

(allkirjastatud digitaalselt)

Margus Eisenschmidt